पाएं अपने शहर की ताज़ा ख़बरें और फ्री ई-पेपरडाउनलोड करें
149 ग्राम पंचायतों में से 49 ग्राम पंचायत भू-जल के मामले में अति संवेदनशील
जिले में भू-जल पुनर्भरण के लिए लघु सिंचाई विभाग की ओर से चिन्हित ग्राम पंचायतों में 35 बड़ी स्कीमों को लिया गया है। दरअसल जिले की 149 ग्राम पंचायतों में से 49 ग्राम पंचायतों को भू-जल के मामले में अति संवेदनशील बताया गया है। लिहाजा इसकी सूची लोक स्वास्थ्य अभियंत्रण विभाग, विभाग के वरीय पदाधिकारियों को दिया है। इसे संज्ञान में लेते हुए विभाग ने अति संवेदनशील ग्राम पंचायतों में भू-जल पुनर्भरण के लिए मास्टर प्लान तैयार करेगा। भू-जल पुनर्भरण के लिए पीएचईडी के अतिरिक्त लघु सिंचाई, जल संसाधन विभाग, मनरेगा सहित कई अन्य विभाग पुराने जल स्रोतों की खोज कर पुनर्जीवित करेंगे।
जिला प्रशासन ने भी इसे गंभीरता से लेते हुए जल स्रोत विकसित किए जाने का निर्देश दिया है। कार्यपालक अभियंता ने बताया कि लोक स्वास्थ्य अभियंत्रण विभाग की ओर से 3 ग्राम पंचायतों में पुराने जल स्रोतों को चिन्हित करने व उन्हें पुनर्जीवित किया जाना है।इसके अतिरिक्त नए सरकारी भूमि में भी जलाशय बनाए जाने हैं। विभाग की ओर से 35 बड़ी स्कीम का प्रस्ताव विभाग को स्वीकृति के लिए भेजा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn